

Република Србија

Аутономна Покрајина Војводина

СКУПШТИНА ГРАДА СУБОТИЦЕ

Комисија за доделу звања и признања

Број: I-022-66/2025

Датум: 09.04.2025. године

Трг слободе 1

Суботица

 У складу са чланом 5. став 3. Одлуке о установљењу звања ПОЧАСНИ ГРАЂАНИН, признања ПРО УРБЕ и признања „Др Ференц Бодрогвари“ („Службени лист Града Суботице“, бр. 24/17 – пречишћени текст),

 Комисија за доделу звања и признања објављује

**ЈАВНИ ПОЗИВ**

**ЗА УЧЕШЋЕ У ПРЕДЛАГАЊУ ГРАЂАНА И ОРГАНИЗАЦИЈА НА ТЕРИТОРИЈИ**

**ГРАДА СУБОТИЦЕ ЗА ДОДЕЛУ**

**ЗВАЊА ПОЧАСНИ ГРАЂАНИН И ПРИЗНАЊА ПРО УРБЕ**

**Звање ПОЧАСНИ ГРАЂАНИН** додељује се за истакнуто и трајно животно дело у области науке, привреде, уметности, образовања и васпитања, као и за резултате постигнуте у јавном животу и развоју културног стваралаштва и то физичким лицима која су својим делима и чињењима допринела подизању угледа града у земљи и иностранству.

**Признање ПРО УРБЕ** додељује се лицима за истакнута дела која значајно доприносе угледу града подизањем његових материјалних и духовних вредности.

**Признање ПРО УРБЕ** додељује се правним и физичким лицима, као и другим организацијама и то за истакнуте научне, културне и уметничке активности, односно за значајну делатност у образовању, комуналној, социјалној, здравственој, привредној области као и онима који су својим радом допринели већем степену развоја јавног реда и мира и лицима која су својим спортским и другим резултатима пронела славу свог града.

Обавезни елементи предлога:

1. Име и презиме/назив подносиоца предлога са контакт подацима (телефон и адреса становања),
2. Образложење подносиоца предлога за кандидата за доделу звања ПОЧАСНИ ГРАЂАНИН или признања ПРО УРБЕ и
3. Биографија кандидата за доделу звања ПОЧАСНИ ГРАЂАНИН или признања ПРО УРБЕ са контакт подацима (телефон и адреса становања).

Писмени предлози потписани од стране предлагача подносе се у штампаном облику предајом у Градски услужни центар Града Суботице, Трг слободе 1 или поштом Скупштини града Суботице, са назнаком за Комисију за доделу звања и признања, као и да ли се пријава односи на звање ПОЧАСНИ ГРАЂАНИН или на признање ПРО УРБЕ, а **обавезно** и у електронском облику **(word)** на мејл адресу: **zvanja.priznanja@subotica.ls.gov.rs** до **30.04.2025.** године.

**Напомена:** уколико се за једног кандидата подноси предлог и за звање ПОЧАСНИ ГРАЂАНИН и за признање ПРО УРБЕ, обавезно је да се предлог поднесе у **одвојеним ковертама** и назначи да ли се пријава односи на звање ПОЧАСНИ ГРАЂАНИН или на признање ПРО УРБЕ.

 Председник Комисије

 Радмила Тодорић с.р.